open-index/open-wikipedia-markdown huggingface dataset:
Mimoriadny a splnomocnený veľvyslanec

**Mimoriadny a splnomocnený veľvyslanec** (angl. Ambassador Extraordinary and Plenipotentiary), skrátene **veľvyslanec**, je najvyššia diplomatická hodnosť a hlava veľvyslanectva. Sídlom veľvyslanca je veľvyslanectvo. Je členom diplomatického zboru.

Pôvodne sa styky na tejto úrovni pestovali iba medzi veľmocami, no počas 20. storočia sa veľvyslanectvá stali bežnou formou diplomatického zastúpenia. Titul veľvyslanca používajú niekedy aj vysokí úradníci rôznych medzinárodných organizácií, ako napr. OSN.

Veľvyslanci, ktorých si vymieňajú krajiny britského Spoločenstva národov, sa spravidla nazývajú vysokí komisári (high commissioner), čo vyplýva zo skutočnosti, že zastupujú krajiny, ktoré majú (alebo mali) spoločnú hlavu štátu – britského panovníka. Veľvyslanci Svätej stolice (pozor, nie Vatikánu: Svätá stolica prostredníctvom svojich diplomatických služieb zastupuje aj záujmy štátu Vatikán) zas používajú titul nuncius a v mnohých krajinách sú automaticky doyenom diplomatického zboru (jeho služobne najstarším členom). V ďalších krajinách sa doyenom stáva spravidla veľvyslanec s najdlhšou dobou pobytu v danej krajine.

Tak ako iní vysokí diplomatickí zástupcovia, požívajú aj veľvyslanci (a veľvyslanectvá) výsady diplomatickej imunity a exteritorality. Najmä v nedemokratických krajinách to v minulosti viedlo ku konfliktom. Ako príklad je na tomto mieste možné uviesť občanov NDR, ktorí v roku 1989 našli útočisko na veľvyslanectvách SRN vo východnej Európe (v Prahe, Varšave a Budapešti), či v roku 2003, keď občania Severnej Kórey, ktorí hľadali ochranu na rôznych veľvyslanectvách v Pekingu atď.

Veľvyslanec v cudzej krajine reprezentuje hlavu svojho štátu – nie jeho vládu. Od hlavy štátu tiež dostáva tzv. "poverovacie listiny", t. j. dokument pre hlavu prijímajúceho štátu, v ktorom ho hlava vysielajúceho štátu žiada o prijatie veľvyslanca ako svojho zástupcu na jej území. Ešte pred odchodom je potrebné pre veľvyslanca od prijímajúcej krajiny vyžiadať tzv. "agrément", čo je súhlas prijímajúcej krajiny s osobou veľvyslanca. Po príchode do cieľovej krajiny potom veľvyslanec na základe agrémentu požiada o odovzdanie poverovacích listín hlave prijímajúceho štátu (čo niekedy trvá niekoľko týždňov) a až po absolvovaní ceremónie odovzdania poverovacích listín sa stáva oficiálne veľvyslancom vysielajúcej krajiny v prijímajúcej krajine.

Jeden veľvyslanec môže byť akreditovaný aj vo viacerých štátoch. V praxi vtedy zvyčajne sídli v najdôležitejšom z týchto štátov (napríklad slovenský veľvyslanec na Kube má zároveň na starosti aj všetky ostatné štáty Karibiku). Môže tiež nastať situácia, že veľvyslanec je poverený stykmi s niektorým štátom, v ktorom nie je oficiálne akreditovaný (napríklad ešte nestihol odovzdať poverovacie listiny a pod.) V takomto prípade veľvyslanec vyvíja svoju činnosť v danom štáte neoficiálne a nepožíva tam status ani výsady veľvyslanca.

## Pozri aj
* Diplomat
* Konzul

## Zdroje
* http://www.mzv.sk/App/WCM/main.nsf?Open 

Kategória:Diplomacia
Kategória:Veľvyslanci
Marketingová komunikácia

**Marketingová komunikácia** môže byť:
*všetky marketingové činnosti (vytvorenie produktu a jeho použitie, jeho distribúcia, cena  aj podpora) s dôrazom na komunikačnú stránku, pozri marketingový mix
*podpora (promotion)
*proces efektívneho sprostredkovania informácií v marketingu, pozri marketingová komunikácia (komunikovanie)
Vladimír Valach

**Vladimír Valach** (* 26. apríl 1937, Tekovské Nemce, Slovensko – † 5. marec 2006, Bratislava) bol slovenský diplomat, ekonóm a spisovateľ, ktorý významným spôsobom prispel k rozvoju slovenského bankovníctva a francúzsko-slovenských vzťahov.

## Životopis
Vyštudoval Ekonomickú univerzitu v Prahe (1955 až 1960). V rokoch 19681976 pôsobil vo funkcii riaditeľa pobočky Československej obchodnej banky v Bratislave. Následne pracoval na poste námestníka generálneho riaditeľa Štátnej banky československej. Skúsenosti v oblasti bankárstva a monetárnej politiky zúročil v 90. rokoch, keď bol v roku 1990 menovaný za prvého viceguvernéra Emisnej banky ŠBČS v Prahe. Zaslúžil sa o proces premeny koruny československej na menu s vnútornou a neskôr aj vonkajšou vymeniteľnosťou (3 devalvácie Kčš začiatkom 90. rokov), ako aj pri oddeľovaní mien po rozpade federácie a neskoršom vzniku Slovenskej koruny.

V 90. rokoch sa angažoval pri vytvorení Slovenskej záručnej banky ako prvej banky svojho typu v ČSFR. Rovnako stál pri vzniku Credit Lyonnais Bank Slovakia, stal sa jej generálnym riaditeľom a zároveň aj predsedom jej dozornej rady. Vladimír Valach bol zakladajúcim prezidentom Francúzsko-Slovenskej obchodnej komory a svoj pozitívny vzťah k Francúzsku zúročil aj v roku 1997, keď bol vymenovaný za slovenského veľvyslanca v Paríži. Za svoje zásluhy a príspevok k rozvoju slovensko-francúzskych vzťahov bol roku 1996 ocenený rádom Rytiera čestnej légieFrancúzskej republiky. Na Slovensku sa aj naďalej venoval rozvoju bankového sektora a začiatkom 21. storočia zastával pozíciu riaditeľa Asociácie bánk Slovenska, čo prispelo k jeho pozícii ako prominenta ekonomiky SR. Zároveň sa venoval prednášaniu diplomacie na Fakulte medzinárodných vzťahov Ekonomickej univerzity v Bratislave a literárnej tvorbe.

Zomrel 5. 3. 2006 v Bratislave po ťažkej chorobe.

## Tvorba
**Odborné publikácie**
* Adaptácia – kritérium úspešnosti ekonomiky, 1990
* Nové dimenzie rizík na zahraničných trhoch a devízová návratnosť, 1981
* Riziká na zahraničných trhoch a devízová návratnosť, 1986
* Medzinárodné hospodárske vzťahy v kapitalizme, 1986 – spoluautor
* Medzinárodný platobný styk a menové vzťahy, 1997 – spoluautor

**Iné**
* Paris – Bratislava, alebo, Prečo mám rád Francúzsko?, 2002
* Paris – Bratislava, ou, Pourquoi j'aime la France?, 2005

## Zdroje
* Vladimír Valach na osobnosti.sk
* Vladimír Valach na snk.sk

Kategória:Osobnosti z Tekovských Nemiec
Kategória:Nositelia Radu čestnej légie
Kategória:Slovenskí spisovatelia
Kategória:Slovenskí ekonómovia
Kategória:Slovenskí diplomati
Kategória:Veľvyslanci Slovenska vo Francúzsku
Kategória:Vyučujúci na Fakulte medzinárodných vzťahov Ekonomickej univerzity v Bratislave
Podpora

**Podpora** môže byť:
*podpera
*posila, pomoc, opora
*peňažná výpomoc
*v marketingu: jedno z tzv. 4 P, pozri podpora (promotion)
*problémovo orientovaná poradenská činnosť, najmä technická podpora
*o výrobkoch v oblasti počítačov:  schopnosť fungovať (pre niečo, s niečím a podobne), kompatibilita (s niečím)

## Iné projekty
Podpora (promotion)

**Podpora** (iné názvy: **promotion** [promoušn], **propagácia, marketingová komunikácia, prostriedky marketingovej komunikácie**; po anglicky *promotion*; pozor na zámenu s pojmom podpora predaja - *sales promotion*) sú aktivity, ktoré sprostredkujú podstatné informácie o výrobku a presviedčajú cieľových spotrebiteľov o výhodnosti jeho nákupu. Podpora je jedno z tzv. 4 P, teda súčasť marketingového mixu. 

Takmer synonymný je pojem **komunikačný mix** (promotional mix/communication mix) , ktorý predstavuje konkrétnu kombináciu nástrojov podpory (pozri nižšie). Pojem **komunikačná politika** sa chápe buď ako synonymum pojmu podpora alebo ako synonymum pojmu komunikačný mix.

## Komunikácia
Základom podpory je (technická) komunikácia. Podrobnosti o proces komunikácie pozri pod komunikácia a marketingová komunikácia (komunikovanie).

## Nástroje podpory
Základnými nástrojmi podpory sú tieto štyri "premenné" či prostriedky:
* reklama (advertising)
* podpora predaja (sales promotion)
* styk s verejnosťou (public relations)
* osobný predaj (personal selling)

Konkrétna kombinácia nástrojov podpory sa nazýva *komunikačný mix* (podniku).

Kategória:Marketing
Promotion

**Promotion** môže byť:
*v marketingu: pozri podpora (promotion)
*v oblasti zábavy: pozri promotion (zábava)
Miroslav Jenča

**Miroslav Jenča** je slovenský diplomat a veľvyslanec.

Miroslav Jenča zastával funkciu veľvyslanca Slovenskej republiky v Mexiku (2000). V rokoch 20042007 stál na čele Regionálneho strediska OBSE v Taškente (Uzbekistan). Vo funkcii bol aj počas krvavých udalostí v uzbeckom meste Andižan v roku 2005.

Na základe jeho doterajších skúseností s oblasťou strednej ázie nadobudnutých počas pôsobenia v Taškente ho v roku 2008 generálny tajomník OSN, Pan Ki-mun, vymenoval za svojho námestníka na pozícii riaditeľa novovzniknutého Regionálneho strediska OSN pre preventívnu diplomaciu v strednej Ázii.

## Zdroje
* http://www.osce.org/uzbekistan/ 
* http://www.sme.sk/c/3841977/Sef-OSN-Pan-Ki-mun-si-vybral-Slovaka.html

Kategória:Slovenskí diplomati
Kategória:Pracovníci Organizácie Spojených národov
Kategória:Veľvyslanci Slovenska v Mexiku
Kategória:Absolventi Moskovského štátneho inštitútu medzinárodných vzťahov
Konzul (diplomacia)

**Konzul** je zástupca ministra zahraničných vecí vysielajúceho štátu v prijímajúcom štáte a tvorí súčasť tzv. Corps Consulaire (CC) - konzulárneho zboru (konzuli nie sú súčasťou diplomatického zboru).

Medzi úlohy konzula patrí ochrana, pomoc a administratívne služby občanom vysielajúcej, ako aj prijímajúcej krajiny. Zahŕňajú napríklad:
* Právna pomoc
* Právo sobášiť
* Vybavovanie pasov
* Vybavovanie víz (pre občanov prijímajúcej krajiny)

V prípade konzulov sa žiada pred ich vyslaním do prijímajúcej krajiny o udelenie "consequatur" (súhlasu) a po príchode sa konzul preukazuje "konzulským patentom" (a odovzdáva ho do rúk ministra zahraničných vecí prijímajúcej krajiny).

## Konzulárne funkcie

* Generálny konzul
* Konzul
* Vicekonzul
* Konzulárny konateľ
* Honorárny konzul (býva príslušníkom prijímajúceho štátu, funkciu konzula vykonáva bezplatne a vzťahujú sa na neho iba obmedzené výsady podľa Viedenského dohovoru)

## Zdroje
* http://www.mzv.sk/App/WCM/main.nsf?Open 

## Pozri aj
* Diplomat
* Veľvyslanec

Kategória:Diplomacia
Komunikácia (psychológia)

**Komunikácia** je sociálna interakcia, pri ktorej sa vedome alebo nevedome odovzdávajú informácie.

Slovo komunikácia má latinský pôvod a znamená "... robiť niečo spoločným, deliť sa, zverovať sa." 
Keď človek komunikuje, delí sa s inými ľuďmi o svoje myšlienky. My, ľudia, neustále komunikujeme, či už čítame, píšeme, rozprávame sa a nejakým spôsobom sa staráme o to, aby sme navzájom vedeli o svojich myšlienkach. Komunikujeme aj vtedy, keď si to neuvedomujeme, čiže je zrejmé, že komunikácia nemá len ústnu alebo len písomnú formu. Čokoľvek povieme, svojím neverbálnym prejavom potvrdíme, podčiarkneme, spresníme alebo vyvrátime. Komunikácia prebieha teda všetkými možnými prostriedkami bez ohľadu na to, či si to uvedomujeme, alebo nie. *Nie je možné nekomunikovať.*

## Názory na komunikáciu
* Slavomír Gálik: Komunikácia je tým lepšia, čím sa viac necháme unášať rytmom dialógu. Pri zastavení zistíme, že rozhovor mal i svoju logiku. Samotnú logickú nesúvislosť najlepšie zažívame v priebehu samotného dialógu, a to ako určité záseky, či nejaké rušivé disharmonické tóny. Práve takéto roztržitosti nás nútia vrátiť sa späť a znova nachádzať pôvodný rytmus a ním prekonať zabrzdenia.
* Karl Jaspers: komunikácia je proces, v ktorom sa Ja stáva sebou samým tak, že sa odhaľuje v druhom. Tento proces sebaotvárania sa v komunikácii je onen osobitý boj, ktorý je zároveň láskou: boj milujúc, boj, ktorý nespočíva v harmonickom nazeraní sveta, ktoré vonkoncom znemožňuje komunikáciu, ale ktorý spochybňuje a sťažuje, pri neporovnateľnej solidarite tých, ktorí sú takto v styku, je náročnou výzvou.
* Jürgen Habermas: Habermas rozlišuje ideálnu komunikáciu, t. j. komunikáciu zbavenú panstva, nazaťaženú mocenskými pomermi, t. j. vnútornými psychickými zábranami vyvolávanými vonkajším nátlakom, a komunikáciu zaťaženú ideologicky, t. j. odohrávajúcu sa v spoločnosti, kde existujú mocenské vzťahy. Ideologicky zaťažená komunikácia však mlčky predpokladá onú ideálnu komunikáciu.
* Michael Kunczik: komunikácia je interakcia prostredníctvom oznámenia, prostredníctvom odovzdania informácie od jednej osoby k osobe druhej.

## Zdroj
*  
*  

Kategória:Sociológia
Kategória:Psychológia
Nevystužená vzducholoď

**Nevystužená vzducholoď** je vzducholoď, ktorej trup nie je spevnený kostrou ani pevným kýlom. Svoj tvar udržuje vďaka pretlaku nosného plynu v obale.

Nevystužené vzducholode tvorili početne najviac zastúpenú skupinu vzducholodí. Boli prvými skonštruovanými typmi vzducholodí, ktoré sa vo veľkej miere používali počas oboch svetových vojen, a sú to jediné typy používané aj v súčasnosti.

Pred 2. svetovou vojnou mala nevystužené vzducholode aj Česko-slovenská armáda. Pôvodne šlo o pozorovacie pripútané balóny, ktoré mali malú gondolu s leteckým motorom.

## Pozri aj
* Polovystužená vzducholoď
* Vystužená vzducholoď

## Iné projekty

Kategória:Vzducholode
Viola Valachová

**Viola Valachová** (* 1928 – † 21. september 1944) bola slovenská partizánka. Bývala v dome na Tobruckej ulici č. 2 v Bratislave v Starom Meste.

Podľa pamätnej tabule na tomto dome to bola "*odvážna mladá partizánka, ktorá počas [[Slovenské národné povstanie|Slovenského národného povstania]] hrdinsky položila život v boji proti nemeckým fašistom pri [[Turčiansky Ďur|Turčianskom Svätom Ďure]] 21.9.1944*" v katastri obce Slovany. K partizánom odišla ako 15-ročná, roznášala letáky proti fašizmu a zúčastňovala sa bojov. Bola jednou z najmladších účastníčok povstania. Zomrela krutou smrťou; fašistickí vojaci ju dobili na smrť.

Na jej počesť nesie jej meno ulica v bratislavskej Dúbravke.

## Referencie

Kategória:Narodenia v 1928
Kategória:Úmrtia v 1944
Kategória:Osobnosti SNP
Mária Nováková-Fábryová

**Mária Nováková-Fábryová** (* 18. december 1900, Martin – † 20. júl 1973, Dolný Kubín) bola prvá slovenská filmová herečka.  Hrala úlohu Aničky vo filme Jaroslava Siakeľa *[[Jánošík (film z roku 1921)|Jánošík]]* z roku 1921.

## Externé odkazy
*

Kategória:Slovenské filmové herečky
Kategória:Osobnosti z Martina
Batizovský potok

**Batizovský potok** je potok v severozápadnej časti okresu Poprad. Je to pravostranný prítok Velického potoka, meria 15 km a je tokom V. rádu. 

## Opis toku
Pramení vo Vysokých Tatrách na juhozápadnom svahu Kotlového štítu v nadmorskej výške okolo 2050 m n. m. Najprv napája Batizovské pleso, potom preteká severojužným smerom Batizovskou dolinou, následne vteká do Tatranského podhoria a tečie západne od Novej Polianky. Východne od obce Štôla potom mení smer toku na juhovýchod, vteká do geomorfologického podcelku Popradská kotlina a zľava sa oddeľuje vedľajšie rameno, ktoré tečie sprvu súbežne s hlavným korytom, potom sa stáča na východ a severne od obce Batizovce sa spája s tokom Velického potoka. Hlavné koryto pokračuje cez intravilán Batizoviec, pod obcou sa stáča na východ a nakoniec sa severovýchodne od Svitu vlieva v nadmorskej výške 704,8 m n. m. do Velického potoka.

## Referencie

## Iné projekty

Kategória:Batizovská dolina
Kategória:Potoky na Slovensku 
Kategória:Povodie Popradu
Kategória:Vodné toky vo Vysokých Tatrách
Kategória:Vodné toky v Tatranskom podhorí
Kategória:Vodné toky v Popradskej kotline
Kategória:Vodné toky v okrese Poprad
Laguna Aramuaca

**Laguna Aramuaca** je jazero vulkanického pôvodu, nachádzajúce sa v Salvádore  juhovýchodne od mesta San Miguel. Jazero má v priemere asi  a predstavuje zvyšok holocénneho maaru.

## Externé odkazy
* www.volcano.si.edu  - jazero Laguna Aramuaca na Global Volcanism Program 

Kategória:Jazerá v Salvádore
Kategória:Sopky Salvádora
Kategória:Maary
San Juan (rieka, Nikaragua)

**San Juan** je rieka v Nikarague, tečúca v pohraničnej oblasti s Kostarikou. Má približne 200 km. Spája jazero Nikaragua s Karibským morom. Ústie do Karibského je močaristou deltou s veľkým množstvom lagún.

Rieka je splavná pre menšie lode a člny. Sedimentácia zhoršuje plavebné podmienky najmä v delte.

## História
Španielski dobyvatelia objavili rieku v roku 1525 a nazvali je “Desaguadero”. Od začiatku bola rieka dôležitou obchodnou cestou medzi španielskymi sídlami vo vnútrozemí dnešnej Nikaraguy a karibskou oblasťou. Strediskom obchodu sa stalo mesto San Carlos na brehu jazera Nikaragua. Jej okolie sa stalo vyhľadávaným cieľom pirátov, filibustierov a lupičov. V časoch rivality medzi Španielskom a Anglickom preto Španieli opevnili mesto San Carlos. Rieka bola svedkom bojov proti anglickým pirátom a amrickým filibustierom. Po vybudovaní Panamského prieplavu význam oblasti z hľadiska obchodu upadol.

Kategória:Rieky v Nikarague
Conchagua (sopka)

**Conchagua** je menší, v súčasnosti neaktívny stratovulkán, týčiaci sa nad zálivom Fonseca na juhovýchodnom okraji Salvádora. Masív vulkánu je silne erodovaný, jeho východný a južný svah klesá priamo do vôd Tichého oceánu. Vek poslednej erupcie nie je známy (záznamy o aktivite z rokov 1522, 1688, 1868 a 1947 boli len kombináciou zemetrasení a zosuvov), jediným prejavom vulkanickej činnosti sú aktívne fumaroly.

## Iné projekty
.

## Externé odkazy
* www.volcano.si.edu  - stratovulkán Conchagua na Global Volcanism Program 

Kategória:Sopky Salvádora
Kategória:Stratovulkány
Granada (Nikaragua)

thumb|Plaza de la Independencia de Granada (Námestie nezávislosti)
**Granada** je mesto v Nikarague. V roku 1524 ju založil Francisco Hernández de Córdoba. Je jedným z prvých oficiálne založených miest na americkom kontinente. Je sídlom rovnomenného departmentu. 

Nachádza sa na brehu jazera Nikaragua a má približne 110 000 obyvateľov, zväčša európskeho pôvodu a mesticov.

Mesto má dobre zachovanú koloniálnu architektúru a je najznámejšou destináciou cestovného ruchu v Nikarague.

## Iné projekty

## Externé odkazy
* Prezentácia pre účely cestovného ruchu (anglicky) 

Kategória:Mestá v Nikarague
Donald Edward Williams

**Donald Edward Williams** ( * 13. február 1942, Lafayette, Indiana, USA - † 23. február 2016) bol  americký astronaut z raketoplánov.

## Životopis
### Mladosť a výcvik
Po základnej a strednej škole sa v roku 1964 stal na univerzite Purdue strojným inžinierom. Po nástupe do armády slúžil ako námorný pilot. Do strediska astronautov NASA bol vybraný roku 1978 ako astronaut – pilot v hodnosti poručíka. V tom čase bol ženatý a mal dve deti..  

### Lety do vesmíru
Po prvýkrát letel na raketopláne Discovery spoločne so šiestimi ďalšími astronautmi, medzi ktorými bol aj senátor Jake Garn, ďalej veliteľ lode Karol Bobko, Donald Williams, dr. Margaret Seddonová, Stanley Griggs, dr. Jeffrey Hoffman a technik firmy McDonnell Douglas Charles Walker. Štartovali na Floride, mys Canaveral. Na orbite vypustili družice *Anik C-1* a *Leasat 3*. Druhá družica však po vypustení nezačala fungovať aj napriek množstvu pokusov kozmonautov ju opraviť. Každý taký neúspech ovplyvnil finančný výťažok letu. Let Williamsa zaradil na 160. miesto medzi kozmonautmi Zeme. 

Druhý let s označením misia STS-34 nasledoval až po štyroch rokoch. Raketoplán Atlantis odštartoval z rampy 39B Kennedyho vesmírneho strediska na Floride. Na palube do kozmu vyviezol sondu Galileo, ktorá neskôr uskutočnila prieskum Jupitera. Posádku raketoplánu tvorila pätica Donald Williams, Michael McCulley, Shannon Lucidová, Ellen Bakerová a Franklin Chang-Diaz. Pristáli na základni Edwards po štyroch dňoch letu.

Viackrát Williams do vesmíru, v ktorom strávil takmer 12 dní, neletel.
* STS-51-D Discovery (12. apríl 1985 – 19. apríl 1985)
* STS-34 Atlantis (18. október 1989 – 23. október 1989)

### Po letoch
Pol roka po svojom druhom lete z NASA odišiel do spoločnosti Science Applications International Corp.

## Referencie


## Iné projekty

## Externé odkazy
* Na webe Kosmo

## Zdroje
*  Donald Williams v encyklopédii SPACE-40
*  Williams, D.E. v Malej encyklopédii kozmonautiky

Kategória:Kozmonauti USA
Kategória:Absolventi Purdue University
Kategória:Osobnosti z Lafayette (Indiana)
Conchagüita

**Conchagüita** je ostrov vulkanického pôvodu, nachádzajúci sa v zálive Fonseca pri pobreží Salvádora, pod ktorého správu patrí. Ostrov má priemer  a výšku . Je to najvýchodnejšie umiestnený sopečný útvar v Salvádore, ktorý bol aktívny v historickej dobe (menšia erupcia v roku 1892).

## Externé odkazy
* www.volcano.si.edu  - ostrov Conchagüita na Global Volcanism Program 

Kategória:Ostrovy Salvádora
Kategória:Sopky Salvádora
Kategória:Stratovulkány
Marcus Furius Bibaculus

**Marcus Furius Bibaculus** bol rímsky neóterický básnik, jeden z členov krúžku združeného okolo Publia Valeria Catona.

Bibaculus sa narodil zhruba o desať rokov neskôr ako Cato v Cremone a podobne ako on sa dožil vysokého veku. V svojich básňach ho spomína Catullus (v jednej z nich má Bibaculus aférku s Catullovým „miláčikom“ Juventiom). Tacitus sa zmieňuje o tom, že Bibaculus, podobne ako Catullus, písal útočné básne proti Caesarovi, zdá sa však, že tiež napísal oslavnú epickú skladbu *Pragmatia belli Gallici* (Anály galskej vojny) o Caesorovom ťaženi v Galii. Tacitus spolu s Quintilianom úvádzajú, že Bibaculus bol autorom niekoľkých epigramov namierených proti Augustovi.

K ďalším dielam pripisovaným Bibaculovi patrila báseň *Aethiopis* čerpajúca námet z trójskeho cyklu, o ktorej sa Horatius vyjadroval veľmi posmešne, a prozaické dielko *Lucubrationes* (Prebdené noci). Zostavá nejasné, či ten istý Bibaculus bol autorom tak odlišných diel ako avantgardných epigramov a prózy aj epických skladieb. Preto sa uvažuje aj o tom, že v tej iste dobe pôsobili v Ríme dvaja Bibaculovia, jeden epik a jeden neóterik.

Z Bibaculovho diela sa nám zachovalo len niekoľko epigramov, z ktorých dva boli venované Valeriovi Catonovi.

## Literatúra
* 

Kategória:Básnici starovekého Ríma
Kategória:Osobnosti z Cremony
Joe Cole

**John Joseph Cole** (* 8. november 1981) je anglický futbalista hrajúci za FC Chelsea a za Anglické národné futbalové mužstvo. Hráva na pozícii pravého alebo ľavého záložníka.

## West Ham United
Po kvalitných výkonoch v mládežníckych tímoch West Hamu United sa prebojoval do A tímu v sedemnástich rokoch a vo veku devätnásť rokov sa stal kapitánom tímu. Po odchode Harryho Redknappa z lavičky West Hamu prestal Joe podávať také kvalitné výkony a to bol jeden z dôvodov jeho odchodu do Chelsea.

## Chelsea
V roku 2003 Joe prestúpil do Chelsea za 6,6 milióna libier. Kvôli silnej konkurencii v tíme aj v reprezentácii sa v zostave objavoval málo.

Podla Colea ho chcel tréner Claudio Ranieri pár dní po príchode do Chelsea poslať na hosťovanie do CSKA Moskva no Joe presun zamietol a rozhodol sa zostať v Chelsea kde si v sezóne 2003-2004 zahral veľmi málo.

Počet jeho štartov sa ešte znížil po príchode Scotta Parkera v januári 2004.
Joe bol aj na súpiske reprezentácie na Euro 2004 ale nehral.

Po príchode Josého Mourinha sa na trávniku objavoval častejšie ako pod vedením Ranieriho.

Po odchode Mourinha má v zostave Avrama Granta stále miesto a hráva na pravom krídle.

## Iné projekty

Kategória:Narodenia v 1981
Kategória:Anglickí futbalisti
Kategória:Hráči West Ham United FC
Kategória:Hráči Chelsea FC
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2006
Kategória:Hráči Majstrovstiev sveta vo futbale 2010
San Cristóbal (sopka)

**San Cristóbal** je aktívny stratovulkán, nachádzajúci sa v juhozápadnej časti Nikaraguy. S výškou 1&nbsp;745&nbsp;m je to najvyšší vulkán v krajine. Sopka predstavuje komplex viacerých stratovulkánov rôzneho veku. Najstarším útvarom je pliocén-pleistocénna kaldera *La Perona*, lokalizovaná na východ od masívu. Mladšie, pleistocénne útvary sú stratovulkány *Volcán el Chonco* a *Cerro Moyotepe*, ležiace asi 4&nbsp;km západne, resp. severovýchodne od hlavnej vulkanickej stavby. Najmladšie členy komplexu sú stratovulkány *Casita* a samotný *San Cristóbal*. Aktivita komplexu sa datuje od 16. storočia, erupcie bývajú pomerne časté, aj keď menšieho rozsahu.

## Externé odkazy
* www.volcano.si.edu - stratovulkán San Cristóbal na Global Volcanism Program 

Kategória:Sopky Nikaraguy
Kategória:Stratovulkány
Kategória:Aktívne sopky
Montgomery Burns

**Charles Montgomery Burns** alebo obvykle aj **Mr. Burns** je fiktívna postava zo seriálu Simpsonovci. Je majiteľom springfielskej jadrovej elektrárne a najbohatším obyvateľom Springfieldu. V pôvodnom znení ho dabuje Harry Shearer (predtým Christopher Collins), českej verzii je to Bedřich Šetena a Ján Vlasák.

Monty Burns patrí k najstarším obyvateľom Springfieldu, jeho vek, je cca 156 rokov. Často sa vyskytuje po boku svojho asistenta Waylona Smithersa. Burns vo väčšine prípadov myslí sám na seba a svoje peniaze.

Burns je členom springfieldskej frakcie Republikánskej strany.

## Externé odkazy
* Mr. Burns na stránke *Simpsonovci.com*

Kategória:Postavy v Simpsonovcoch
Telica (sopka)

**Telica** je aktívny stratovulkán, nachádzajúci sa v pohorí Cordillera de los Maribios v Nikarague. Je to jedna z najaktívnejších sopiek v krajine, len od čias španielskej kolonizácie Ameriky bolo zaevidovaných viac ako 35 menších erupcií. Najbližšie mesto je León, vzdialené približne 30&nbsp;km. Juhovýchodne od úpätia sopky sa nachádza známe geotermálne pole *San Jacinto* s výskytom fumarol, termálnych prameňov a bahenných sopiek.

Peší výstup na Telicu patrí k najdlhším, aj keď nie k najstrmším. Značenie trasy je slabé. Sopka sa nachádza v odľahlej oblasti a k jej svahom nevedie žiadna vozovka. Výstup a zostup preto trvajú okolo 15 hodín, hoci samotný výstup z jej úpätia na hranu krátera trvá iba 2 hodiny.

## Externé odkazy
* www.volcano.si.edu  - stratovulkán Telica na Global Volcanism Program 

Kategória:Sopky Nikaraguy
Kategória:Stratovulkány
Tobrucká ulica

right|thumb|Dom na Tobruckej 2, v ktorom bývala Viola Valachová

**Tobrucká** (kedysi *Royko-Gasse* alebo *Royko-utca*) je ulica v Bratislave v Starom Meste.

V dome č. 2 bývala Viola Valachová, účastníčka Slovenského národného povstania, ktorá zahynula v Slovanoch 21. septembra 1944. Na dome sa nachádza pamätná tabuľa na jej pamiatku.

## Iné projekty

Kategória:Ulice v Starom Meste v Bratislave
Barbar Conan

**Barbar Conan** (alebo tiež **Conan z Cimmerie**) je fiktívna postava.

## Pôvod hrdinu
Barbar Conan je výtvorom spisovateľa Roberta Ervina Howarda (1906–1936). Prvýkrát sa postava Conana objavila v r. 1932. Howard sa v tej dobe už venoval písaniu dobrodružných príbehov pre rôzne magazíny. Conan nebol jeho prvým hrdinom ale zatienil svojich predchodcov, ktorými boli napríklad kráľ Kull, Bran Mak Morn a ďalší.

## Conanov svet
Dobrodružstvá barbara Conana sa odohrávajú vo vymyslenom svete, ktorí sa ale veľmi podobá Zemi v časoch, o ktorých sa dá hovoriť ako veku barbarov. V tomto svete ale existuje mágia a nadprirodzené javy a rôzne obludy zasahujú do osudov hlavného hrdinu viac ako by si sám želal.

Množstvo názvov národov žijúcich v tomto svete si autor požičal z dejín Zeme, primiešal k nim báje a leegendy o zaniknutých civilizáciách a zmes, ktorá z toho vznikla sa stala podkladom pre prostredie, v ktorom Conan prežíva svoje dobrodružstvá. **Thuriánsky kontinent**, časť sveta, v ktorom sa odohrávajú hrdinove príbehy tvorí množstvo väčších, či menších kráľovstiev a ríši. Conan, ktorého prezývajú tiež Cimmeran, podľa jeho pôvodu, precestuje z rôznych dôvodov veľa z týchto krajín a v mnohých sa zapletie do boja o moc. Často je to práve on, kto sa ukáže ako rozhodujúci faktor pre víťazstvo tej alebo onej súperiacej strany. Medzi kráľovstvá ležiace na Thuraniánskom kontinente patria Nemédia, Hyperborea, Zamora, Stýgia, Hyrkánia, Aquilónia a ďalšie.

## Príbehy
Aj keď je autorom Conana R. E. Howard, po jeho smrti sa Conanove dobrodružstvá neskončili. Viac alebo menej úspešne množstvo autorov pokračuje v opisovaní príbehov tohto nesmrteľného hrdinu.

## Filmový hrdina
Príbehmi barbara Conana sa nechal inšpirovať aj Hollywood a v roku 1981 vznikol film **Barbar Conan** (Conan The Barbarian), v hlavnej úlohe s Arnoldom Schwarzeneggerom. Fanúšikovia fantasy žánru považujú tento film za jeden z najlepších nielen, čo sa týka fantastických filmov ale za jeden z naljepších filmov A. Schwarzeneggera. V roku 1984 vznikol film **Conan Ničiteľ** (Conan The Destroyer) , ktorý už podľa niektorích kritikov nedosiahol kvalitu prvého filmu, napriek tomu patrí do klenotnice filmov fantasy žánru.

## Slovenské preklady
Vydavateľstvo Sol Noctis v marci 2026 oznámilo, že plánuje vydať kompletné príbehy Conana z Cimmerie slovensky.
Kategória:Fiktívne postavy
Kategória:Sfilmované knihy
František Skladaný

**František Skladaný** (* 22. apríl 1982, Martin) je slovenský hokejový útočník, hrajúci na pozícii pravého krídla. 

## Klubový hokej
Odchovanec martinského hokeja od roku 2000 hrával v zámorí v univerzitnej súťaži NCAA za Boston. Bol draftovaný Coloradom Avalanche v roku 2001 v piatom kole, celkovo zo 143. miesta. V sezóne 2003/04 dostal príležitosť v AHL, kde hrával za  Hershey Bears (farmu Colorada). V januári 2006 bol povolaný do prvého tímu Avalanche, no šancu nakoniec nedostal.  Od sezóny 2006/07 pôsobí v najvyššej českej hokejovej súťaži, hráva za HC Energie Karlovy Vary. V sezóne 2008-09 získal s klubom titul v českej extralige.

## Reprezentácia
Skladaný reprezentoval Slovensko na Majstrovstvách sveta v kategóriach do 18 rokov v roku 2000 a na MS juniorov v roku 2002. V seniorskej reprezentácii debutoval v septembri 2006 v príprave proti Nemecku.  V roku 2008 ho tréner Július Šupler nominoval na majstrovstvá sveta. Slovensko nepostúpilo zo základnej skupiny, po úspešných zápasoch o záchranu so Slovinskom obsadilo 13. miesto. Odohral všetkých päť stretnutí, zaznamenal asistenciu. 

### Reprezentačná štatistika

*(štatistické údaje v článku sú z 11. mája 2008)*

## Referencie

## Externé odkazy
* štatistika na eurohockey.net
* 

Kategória:Narodenia v 1982
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Colorado Avalanche
Kategória:Účastníci MS v hokeji 2008
Kuolema Tekee Taiteilijan

**„Kuolema Tekee Taiteilijan“** je skladba od fínskej metalovej skupiny Nightwish. Bola tretím singlom z ich albumu *[[Once]]*. Nahraná bola 24. novembra 2004 v Spinefarm Records spolu s platinovou edíciou albumu *Once*. „Kuolema tekee taiteilijan“ vo fínčine znamená „Smrť robí umelca“. Singel nikdy nevyšiel inde ako v Japonsku a Fínsku. Počas záverečných titulkov filmu Deň potom možno počuť orchestrálnu verziu „Kuolema Tekee Taiteilijan“, ale nikdy nebola oficiálne vydaná. Niektorý fanúšikovia ju ale stiahli z DVD a šíria po internete pod názvom „Kuolema Tekee Taiteilijan (orchestral version)“.

## Zoznam skladieb
# „Kuolema Tekee Taiteilijan“
# „Creek Mary's Blood (orchestral score)“
# „Symphony of Destruction“ (live Megadeth cover)
# „Where Were You Last Night“ (iba v Japonsku)
# „Wish I Had an Angel“ (demo) (iba v Japonsku)
# „Ghost Love Score (orchestral version)“ (iba v Japonsku)

Kategória:Piesne z 2004
Cholvarok

**Cholvarok** alebo **cholvarka** bolo (v kysuckom nárečí) letné pastierske obydlie s maštaľou na holiach. V niektorých prípadoch sa cholvarky stali trvale osídlenými.

## Referencie

Kategória:Ľudová architektúra na Slovensku
Klopavkovité

[náhľad|[Klopavka pižmová z čeľade klopavkovité]]
**Klopavkovité** (*Kinosternidae*) je čeľaď vodných alebo polovodných korytnačiek. Skladá sa z vyhynutého rodu †Aspideretes a dvoch podčeľadí Staurotypinae a Kinosterninae, pričom ojedinele sa tieto podčeľade zaraďujú ako dve samostatné čeľade **krížoprsé** (*Staurotypidae*) a **klopavkovité (v užšom zmysle)** (*Kinosternidae*).

## Iné projekty
Lakšmí

thumb|Lakšmi
**Lakšmi** alebo **Mahá Lakšmí** je hinduistická bohyňa bohatstva, ktorá predstavuje spoločníčku boha Višnu a ktorá sa môže inkarnovať do ľudskej podoby podobne ako ostatní bohovia. V hinduizme má princ Ráma spoločníčku Sítu, Krišna má za spoločníčku Rádhu; a hoci vzniká dojem viacbožstva, stále ide o jednu a tú istú bytosť považovanú hinduizmom za božskú. Lakšmí má aj svoje chrámy a v niektorých odnožiach višnuizmu plní takmer podobnú úlohu ako Šakti v šivaizme. Lakšmí je meno rovnakého charakteru ako Višnu - t. j. označuje sa ním božstvo v hinduizme, avšak bez jeho ľudského atribútu, teda bez takého, kedy je takýto boh inkarnovaný do ľudskej formy tak ako Višnu do podoby Ramu alebo Krišnu.

## Externé odkazy
* Zdroj o hinduizme 

Kategória:Indické bohyne
Saľut 5

**Saľut 5** (**OPS-3** alebo **Almaz 3**; ) bola orbitálna stanica Sovietskeho zväzu v rámci programu Saľut. Stanica bola tiež súčasťou vojenského programu Almaz.

## Základné údaje
Stanica bola vypustená z kozmodrómu Bajkonur 22. júna 1976. Bola podobná predchádzajúcim staniciam Saľut 3 a Saľut 4 s drobnými vylepšeniami, mala hmotnosť asi 19&nbsp;000 kg.

## Lety k stanici
K stanici leteli tri pilotované lode Sojuz.

*Sojuz 21, posádka Boris Volynov a Vitalij Žolobov, pripojili sa 7. júla 1976, pracovali tam na rôznych experimentoch do 24. augusta 1976, po odpojení pristáli vo svojej lodi na Zemi. 
*Sojuz 23, posádka Viačeslav Zudov a Valerij Roždestvenskij, pri približovaní 15. októbra 1976 zistili nefunkčnosť automatického riadenia lode a preto riadiace stredisko rozhodlo predčasne ukončiť misiu. 
*Sojuz 24, posádka Viktor Gorbatko a Jurij Glazkov, pripojili sa 8. februára 1977, pracovali na stanici do 25. februára 1977, po oddelení s loďou pristáli v ten istý deň na Zemi. Po ich odlete stanica zostala až do svojho zániku bez obsluhy.

## Zánik stanice
Stanica Saľut 5 zanikla v hustých vrstvách atmosféry nad Tichým oceánom po 412 dňoch letu dňa 8. augusta 1977. O mesiac neskôr ju nahradila ďalšia sovietska orbitálna stanica Saľut 6.

## Literatúra
**Sto hvězdných kapitánů*, vydalo nakladateľstvo  Práce r.1982, autor Milan Codr

## Externé odkazy
* Orbitálna stanica, na ktorej pracovali dve posádky 

Kategória:Program Saľut
Kategória:Kozmické stanice
Kategória:Kozmonautika v 1976
Fraňo Štefunko

**Fraňo Štefunko** (* 4. august 1903, Dudváh-Vlčkovce† 6. apríl 1974, Martin) bol slovenský sochár, výtvarný pedagóg a redaktor.

Po štúdiách umenia v Prahe sa v roku 1932 presťahoval do Martina. Bol redaktorom výtvarnej rubriky Slovenských pohľadov, inštruktorom rezbárskeho kurzu Ústavu pre zveľaďovanie činností a konzervátorom SNM. Dva roky po svojom príchode do Martina začal tvoriť samostatne a stal sa jedným zo zakladateľov slovenského sochárstva. Popri podobizniach mnohých významných osobností slovenských dejín akými sú Pavol Országh Hviezdoslav či Ján Kollár a pomníkoch (Miloslav Schmidt) sa venoval aj monumentom z oblasti slovenskej histórie (národní dejatelia, svetové vojny, Slovenské národné povstanie).

## Dielo (výber)
* 1934 – Pomník Miloslava Schmidta na Národnom cintoríne v Martine
* 1936 – Socha Pavla Országha Hviezdoslava pred budovou Čaplovičovej knižnice v Dolnom Kubíne
* 1949 – Socha Sedembolestnej Panny Márie a reliéfy v Konkatedrále Sedembolestnej Panny Márie v Poprade
* 1950 – Pamätník Červenej armáde na Svätotrojičnom námestí (v tom čase Námestie Červenej armády) v Krupine
* 1957 – Pomník Andreja Sládkoviča v Krupine, (spolu s Dušanom Kuzmom)
* 1958 – Pomník Petra Michala Bohúňa pred budovou Slovenskej národnej galérie
* 1963 – Socha Jána Kollára v Mošovciach

## Ocenenie
* v roku 1968 bol ocenený titulom Národný umelec

## Galéria

Obrázok:Mošovce, Ján Kollár.jpg|Socha Jána Kollára v Mošovciach z rúk Fraňa Štefunku
Obrázok:Bratislava Stefunko Frano skulptura M P Bohuna 1958.jpg|Socha P. M. Bohúňa na nábreží Dunaja pred Slovenskou národnou galériou
Obrázok:Reverz Hlinkov rad SR z rokov 1939 -1944.jpg|Reverz radu Andreja Hlinku SR 1939 – 1944, ktorého autorom bol F. Štefunko. Okrem tohoto radu bol autorom skoro 80 % vyznamenaní, ktoré sa v tom čase udeľovali
Obrázok:Averz Hlinkov rad Slovenska republika 1939 -1944.jpg|Averz radu Andreja Hlinku SR 1939 – 1944, ktorého autorom bol F. Štefunko


## Referencie

## Iné projekty

## Externé odkazy
*[Diela Fraňa Štefunka v [SNG]]

Kategória:Slovenskí sochári
Kategória:Slovenskí pedagógovia
Kategória:Slovenskí medailéri
Kategória:Česko-slovenskí národní umelci
Kategória:Osobnosti z Vlčkoviec
Kategória:Pochovaní na Národnom cintoríne v Martine
Event (akčné umenie)

**Event** (doslova z angl. "udalosť") je krátka forma akčného umenia, pri ktorej nemusia byť prítomní diváci - na rozdiel od performancie. Event je krátkym umeleckým vystúpením - gestom, pózou, situáciou. Podobne ako ostatné druhy akčného umenia je dokumentovaný fotografiou. V slovenskom výtvarnom umení sa vyjadrovali eventmi napr. Július Koller, Peter Bartoš. V posledných rokoch realizuje svoje eko-eventy Blažej Baláž.
Kategória:Umenie
Performancia (akčné umenie)

**Performancia** je druh akčného umenia, kde umelec zapája do vystúpenia pred publikom svoje telo. 

V performancii sa môžu vyskytovať prvky iných umeleckých druhov a žánrov - napríklad divadla, poézie, videoartu a pod. Pre nejednoznačnosť bol koncom 60. rokov - začiatkom 70 rokov tento pojem umelcami odmietaný, práve pre jeho konotácie najmä k divadlu a pod. Vo svete sú známymi performermi Chris Burden, Valie Export, Marina Abramovič a Ulay, Gina Pane, Vito Acconci.

Na Slovensku sa zaoberajú performanciou napr. Vladimír Kordoš, Peter Meluzin, Juraj Bartusz, József Juhász, Peter Rónai, Michal Murin, Blažej Baláž http://pdf.truni.sk/katedry/kpvu/galerie?balaz&5, Miroslav Nicz a na prelome 90. rokov umelecké skupiny Balvan (1987 - 92) a Transmusic Comp.(1989 - 96). Z mladšej generácie nastupujúcej na scénu v novom miléniu je to Viktor Fuček, Maja Štefančíková, kolektívy Marína Abramovič Po Sebe Neupratuje a AÚ.

V Nových Zámkoch sa v rokoch 1988 - 2007 konal TransArt Communication - medzinárodný festival performancie, poriadaný Studiom Erté. Monografická publikácia o podujatí vyšla vo vydavateľstve Kaligram v r. 2008.

Umenie performancie bolo prítomné aj na výstavách Umenie akcie 1989 - 2000, ktoré boli realizované v Tatranskej galérii Poprad (2001) a v Nitrianskej galérii v Nitre (2001). Výstavy kurátorsky pripravila Lucia Gregorová - Stachová.
Kategória:Umenie

Kategória:Akčné umenie
Horelica

náhľad|Horelica z vrchu Vrchkoniec
**Horelica** je mestská časť mesta Čadca.

Do roku 1943 bola samostatnou obcou. Predpokladaný vznik obce 1598 - 1635. V listinách z roku 1658 sa Horelica spomína ako sídlo veľkého majera. Ďalšie názvy 1720 Podhorelicze, 1773 Horelisa, 1920 Horelica. Maďarsky: Horelicz, Orlócz. Začiatkom 20. storočia sa obyvatelia živili drotárstvom, podomovým obchodom a lesnými prácami. 

Kategória:Mestské časti Čadce
Účel (filozofia)

**Účel** je jeden zo štyroch určujúcich základov (príčina) každej veci.

Podľa Aristotela je to finálna príčina – vonkajšia príčina vecí.

## Externé odkazy
* 

Kategória:Filozofické koncepty
MC

**MC** môže byť:
* Minecraft
* Midnight Commander
* Master of Ceremonies
* music casette – hudobná kazeta
* microcasette – mikrokazeta
* maloobchodná cena
* Misionárky lásky - Matka Tereza

**mc** môže byť:
* .mc (internetová doména najvyššej úrovne pre Monako)

## Zdroj

Kategória:Skratky
Performancia

**Performancia** môže byť:
*činnosť, stvárnenie
*vo výtvarnom umení: forma akčného umenia, pozri performancia (akčné umenie)
*v jazykovede v generatívnej gramatike: činnosť produkovaná hovoriacim pri tvorbe konkrétneho jazykového prejavu, pozri performancia (jazykoveda)
Kostol Všetkých svätých (Medzany)

**Kostol Všetkých svätých** je rímskokatolícky kostol v Medzanoch, v okrese Prešov.

Pôvodný kostol bol postavený v roku 1330. Od roku 1260 na súčasnom mieste kostola stál rehoľný kláštor, pravdepodobne z jeho pozostatkov bol v roku 1810 postavený terajší kostol. 

Do roku 1900 bol kostol pokrytý šindľovou strechou. V roku 1940 bola urobená maľba vnútorného interiéru oltára. V roku 1970 sa uskutočnila prestavba chóru, zväčšil sa priestor smerom do veže kostola. V nasledujúcom roku boli pribudované bočné kaplnky, do vnútorného interiéru bola daná dlažba, ktorá nahradila dovtedy ploché kamene. Súčasne sa vymenili aj lavice a stoličky. O rok nato bol premaľovaný celý vnútorný interiér.

Po roku 2000 sa aj vplyvom rozrastania obce začali práce na rozširovaní kostola o lode na oboch stranách. Zároveň sa zväčšil aj priestor sakristie. Do celého vnútorného interiéru sa položila dlažba. V roku 2014 sa začal prerábať kostol zvnútra.

## Referencie

Kategória:Medzany
Medzany
Medzany
Medzany
TrueSpace

**trueSpace** je 3D grafický a animačný softvér od spoločnosti Caligari Corporation, ktorej vlastníkom je Microsoft. Od mája 2009 bol vývoj softvéru oficiálne ukončený.

Kategória:3D grafický softvér
Kostol Všetkých svätých

**Kostol Všetkých svätých** môže byť:

## Slovensko
* Kostol Všetkých svätých (Haluzice)
* Kostol Všetkých svätých (Humenné)
* Kostol Všetkých svätých (Ilava)
* Kostol Všetkých svätých (Kynek)
* Kostol Všetkých svätých (Malatiná)
* Kostol Všetkých svätých (Medzany)
* Kostol Všetkých svätých (Osuské)
* Kostol Všetkých svätých (Rabčice)
* Kostol Všetkých svätých (Tvrdošín)
* Kostol Všetkých svätých (Ludrová)
* Rotunda Všetkých svätých (Dechtice)

## Česko
* Kostol Všetkých svätých (Boskovice)
* Kostol Všetkých svätých (Bratronice)
* Kostol Všetkých svätých (Bratrušov)
* Kostol Všetkých svätých (Brno)
* Kostol Všetkých svätých (Česká Lípa) 
* Kostol Všetkých svätých (Dlouhomilov)
* Kostol Všetkých svätých (Dobročkovice)
* Kostol Všetkých svätých (Frýdek-Místek)
* Kostol Všetkých svätých (Hradčovice)
* Kostol Všetkých svätých (Hřešihlavy)
* Kostol Všetkých svätých (Jaroměřice)
* Kostol Všetkých svätých (Knovíz)
* Kostol Všetkých svätých (Konská)
* Kostol Všetkých svätých (Lázně Bělohrad)
* Kostol Všetkých svätých (Lipov)
* Kostol Všetkých svätých (Litoměřice)
* Kostol Všetkých svätých (Líšnice)
* Kostol Všetkých svätých (Malíkovice)
* Kostol Všetkých svätých (Mohelno)
* Kostol Všetkých svätých (Ořechov)
* Kostol Všetkých svätých (Plzeň)
* Kostol Všetkých svätých (Pražský hrad)
* Kostol Všetkých svätých (Rájec-Jestřebí)
* Kostol Všetkých svätých (Rožnov pod Radhoštěm)
* Kostol Všetkých svätých (Sedličky)
* Kostol Všetkých svätých (Stará Říše)
* Kostol Všetkých svätých (Stojice)
* Kostol Všetkých svätých (Stříbro)
* Kostol Všetkých svätých (Třebešice)
* Kostol Všetkých svätých (Uhříněves)
* Kostol Všetkých svätých (Újezd u Černé Hory)
* Kostol Všetkých svätých (Velvary)
* Kostol Všetkých svätých (Vyšehorky)
* Kostol Všetkých svätých (Zdětín)
* Kostol Všetkých svätých (Žumberk)

## Rusko
* Chrám Všetkých svätých (Moskva)

Všetci svätí
Jarolím Antal

**Jarolím Antal** je popredný slovenský odborník na spoločenskú etiketu, štátny a diplomatický protokol. V období rokov 1980 - 1993 mal na zodpovednosť protokolárne otázky v slovenskom parlamente.

Momentálne externe učí na Právnickej fakulte Univerzity Mateja Bela v Banskej Bystrici.

## Zdroje
* https://web.archive.org/web/20120209094010/http://data.pravda.sk/sk/dp/pravdapdf/2007/070908-pa-08-xx-01.pdf

Kategória:Slovenskí pedagógovia
Martin Tešovič

**Martin Tešovič** (* 26. október 1974, Bratislava) je slovenský vzpierač a rekordér v trhu (190 kg), v nadhode (227,5 kg) a v dvojboji (412,5 kg). 

Kvalifikoval sa na olympijské hry do Pekingu. Počas tréningu pred štartom olympiády sa zranil a na súťaž nenastúpil.

## Ocenenia
* 1997Krištáľové krídlo v kategórii šport

## Externé odkazy
Tešovič na osobnosti.sk

Kategória:Slovenskí vzpierači
Kategória:Slovenskí olympionici
Kategória:Držitelia Krištáľového krídla
Kategória:Osobnosti z Bratislavy
Bahrajnský záliv

náhľad|Bahrajnský záliv
**Bahrajnský záliv** je zátoka Perzského zálivu na východnom pobreží Saudskej Arábie, oddelená od hlavnej masy vody polostrovom Kataru. Bahrajnský záliv obklopuje ostrovy Bahrajnu.

## Referencie

## Iné projekty

Kategória:Zálivy Indického oceánu
Kategória:Perzský záliv
Petr Henych

**Petr Henych** (* 10. február 1968, Praha) je český rockový gitarista. V prvej polovici 90. rokov pôsobil v skupine John Dovanni, neskôr v skupinách Kreyson, Precedens, Bypass (skupina Viléma Čoka) či Doctor P.P. 

Ako skladateľ sa v roku 2005 podieľal na úspešných sólových albumoch Petra Kolářa „Album“ a o rok neskôr na albume „V Lucerně“.

V roku 2007 debutoval sólovým inštrumentálnym projektom „Na vlastních rukou“.

## Referencie


## Externé odkazy
*Oficiálne stránky 
*Petr Henych a Miloš Dodo Doležal

Kategória:Českí rockoví gitaristi
Kategória:Českí rockoví klávesisti
Kategória:Českí skladatelia modernej hudby
Kategória:Osobnosti z Prahy
Mateja Kežman

**Mateja Kežman** (* 12. apríl 1979, Belehrad, Srbsko) je srbský futbalový útočník, v súčasnosti hráč hongkonského klubu South China.

## Hráčska kariéra
V špičkovom futbale sa presadil v roku 1998, kedy začal nastupovať za belehradský klub FK Partizan. Rok 2000 bol pre Mateju prelomový, v marci nastúpil prvýkrát v drese národného mužstva a neskôr dostal príležitosť na Eure. V lete prestúpil za 14 miliónov eur do holandského klubu PSV Eindhoven. Tu pôsobil štyri roky počas ktorých sa mu tu strelecky darilo, v 122 zápasoch strelil 105 gólov (trikrát sa stal najlepším ligovým strelcom).

V lete 2004 prestúpil do anglického klubu Chelsea FC. Strelil víťazný gól vo finále Carling Cupu proti Liverpoolu v nadstavenom čase. V sezóne 200405 nastúpil za Chelsea v 25 ligových zápasoch, v ktorých strelil 4 góly. Nasledujúcu sezónu hral v španielskom klube Atlético Madrid. V La Lige debutoval 28. augusta 2006 v zápase proti Zaragoze. Celkovo za Atlético nastúpil v 28 stretnutiach v ktorých strelil 8 gólov.

V roku 2006 bol nominovaný na Majstrovstvá sveta v Nemecku. Bol vylúčený v zápase s Argentínou, čo bol zatiaľ jeho posledný reprezentačný zápas.

V auguste 2006 podpísal trojročný kontrakt s tureckým klubom Fenerbahçe. Počas jeho prvej sezóny vyhral tureckú ligu aj superpohár. V nasledujúcej sezóne pod vedením trénera Zica bol Mateja súčasťou tímu, ktorý sa famózne dostal až do štvrťfinále Ligy majstrov. Aj v roku 2007 získal s Fenerbahçe v lige turecký titul.

19. augusta 2008 odišiel na hosťovanie do francúzskeho klubu Paris Saint-Germain FC, 20. januára 2011 prestúpil do klubu South China v Hong Kongu.

Kategória:Srbskí futbalisti
Kategória:Hráči FK Partizan
Kategória:Hráči PSV Eindhoven
Kategória:Hráči Chelsea FC
Kategória:Hráči FA Premier League
Kategória:Hráči Atlético Madrid
Kategória:Hráči Fenerbahçe SK
Kategória:Hráči Paris Saint-Germain FC
Kategória:Hráči Majstrovstiev sveta vo futbale 2006
Kategória:Osobnosti z Belehradu
Trailer (film)

**Trailer** je upútavka na pripravujúci sa film alebo hru, je iba vo video forme a s komentárom.

## Iné projekty

Kategória:Kinematografia
Kategória:Filmová terminológia
Teaser

**Teaser** [tízer] (z angl. "dráždič") môže byť:
*prvý krátky reklamný film o (budúcom) filme, pozri teaser (film)
*časť (niektorých) filmov alebo seriálov pred úvodnými titulkami, pozri teaser (prológ) 
*hudobná skupina:
**Teaser (Breda)
**Teaser (Adje Vandenberg)
Bulletin Board System

thumb|Snímka obrazovky Monochrome BBS.

**Bulletin Board System**, skr. **BBS**, je systém elektronických vývesiek, ktoré sú rozdelené podľa tém, a do ktorých môžu užívatelia prispievať. Samotná BBS je prevádzkovaná na počítači (server), kde je spustený špeciálny program, ktorý umožňuje zakladanie užívatelských účtov, ich ochranu heslom, registruje neprečítané odkazy a príspevky na nástenkách (dnes internetových diskusných fórach), umožňuje užívateľom súkromné i skupinové rozhovory (chat), môže mať i svoj vlastný archív voľne šíriteľných programov (freeware, public domain, shareware), systém elektronickej pošty a podobne.

Systém BBS predchádzal masovému používaniu internetu v čase, kedy sa užívatelia k BBS pripájali pomocou vytáčanej telefónnej linky a modemu. Boli to prvé centrá, kde sa vytvárali skupiny nadšencov, ktorí si tu vymieňali informácie, najmä o počítačoch.

## Zdroj

Kategória:Internet
Kategória:Čet
Kategória:Telefónia
Kategória:Internetová kultúra
Kategória:Virtuálne komunity
Kategória:Dejiny telekomunikácií
Teaser (film)

**Teaser** je prvá krátka upútavka na film, ktorá sa vysiela vo veľkom časovom predstihu (až niekoľko mesiacov) pred jeho uvedením. Jej cieľom je „podráždiť“ (z anglického *„tease“*) zvedavosť divákov. Teaser býva oveľa kratší ako trailer (spravidla 30 – 60 sekúnd), bez komentára a zvyčajne obsahuje len minimum, respektíve žiadne zábery z propagovaného filmu.

Až neskôr po teaseri sa spravidla vyrobí trailer.

## Príklady teaserov
* Teaser k filmu Sociálna sieť (The Social Network, 2010) zobrazoval simulovanú diskusiu hlavných hrdinov na chate sociálnej siete Facebook.
* Teaser k filmu Terminátor 2: Deň zúčtovania (Terminator 2: Judgment Day, 1991) ukazoval výrobu armády terminátorov na pásovej linke.
* Teaser k filmu Da Vinciho kód (The Da Vinci Code, 2006) zobrazoval jazdu kamery v prasklinách obrazu Mona Líza od Leonarda da Vinci.

Kategória:Filmy